laion/Wikipedia-Exotic huggingface dataset:
Walk It Talk It

Walk It Talk It הוא סינגל של הרכב ההיפ הופ האמריקאי מיגוס בהשתתפות הראפר הקנדי דרייק, מתוך אלבום האולפן השלישי של מיגוס, Culture II. השיר יצא לאור ב-18 במרץ 2018, על ידי חברות התקליטים קוואליטי קונטרול מיוזיק, מוטאון וקפיטול רקורדס, כסינגל השלישי מתוך האלבום. בצאת האלבום, נכנס השיר למקום ה-18 במצעד הבילבורד הוט 100 וטיפס למקום ה-10 לאחר צאתו כסינגל. השיר הופק על ידי OG פארקר ודקו. השיר הוא הרצועה השישית באלבום האולפן השלישי של מיגוס Culture II, שיצא לאור בינואר 2018. השיר הפך לאחד השירים הפופולריים ביותר מתוך האלבום, והיה לשלישי המצליח ביותר מתוכו במצעדים,, לאחר "Stir Fry" שהגיע למקום השמיני במצעד הבילבורד הוט 100 ו-"MotorSport" שהגיע למקום השישי. כוכבת הפופ האמריקאית בריטני ספירס השתמשה באלמנטים מהשיר ברמיקס ללהיט "I'm a Slave 4 U" במהלך סיבוב ההופעות Peace of Me Tour. הווידאו קליפ, בבימוים של דאפס וקוואבו, הוצג בבכורה בערוץ ה-Vevo הרשמי של מיגוס ביוטיוב ב-18 במרץ 2018. הקליפ מכיל הופעות אורח של ג'יימי פוקס וליל יאכטי. בקליפ, השלישייה, ביחד עם דרייק, מופיעה במופע ריקוד בדיוני בשם Culture Ride (בהשראת Soul Train (אנ')), כאשר ג'יימי פוקס מגלם את המנחה הבדיוני רון דליריוס (מבוסס על המנחה המנוח של Soul Train דון קורנליוס). בראיון ל-Genius, דאפס אמר שכל הקליפ צולם באמצעות Betamax (אנ'), ולכן הרזולוציה הגבוהה ביותר שלו ביוטיוב היא 480p. באוקטובר 2018, ההרכב נתבע על ידי הראפר M.O.S, שטען שהשיר דומה לשירו "Walk it Like I Talk It" משנת 2007. התביעה נדחתה מאוחר יותר. סרטון השיר "Walk It Talk It" באתר יוטיוב "BMI | Songview Search". repertoire.bmi.com. נבדק ב-30 ביולי 2021. {{cite web}}: (עזרה) קירשניק בול, קיירי סיפוש, אנדרו דקוטו, הארבוסקי מרטיניז גורדון, אוברי גרהאם, פרדריק ד. הול, מונטאי האמפרי, דונלד ב. ג'נקינס, קוואביוס מרשל, ג'רל ננס, בריאן נאש, ג'ושוע פרקר, קורי רוברסון, הווארד מ. סימונס "Migos Drake Soul Train New Video". Grammys. נבדק ב-15 באפריל 2018. {{cite web}}: (עזרה) "Culture II by Migos". Apple Music. נבדק ב-20 במרץ 2018. {{cite web}}: (עזרה) "Britney Spears Kicks Off Her 'Piece Of Me Tour' In Oxon Hill, Maryland". Idolator. נבדק ב-13 באוגוסט 2018. {{cite web}}: (עזרה) Kreps, Daniel. "Watch Migos, Drake Hop on 'Soul Train' in 'Walk It Talk It' Video". Rolling Stone. נבדק ב-20 במרץ 2018. {{cite web}}: (עזרה) Price, Joe. "Quavo Brushes Off "Walk It Talk It" Lawsuit". Complex. נבדק ב-26 בפברואר 2019. {{cite web}}: (עזרה)
דלקת מפרקים ראקטיבית

דלקת מפרקים ראקטיבית היא תסמונת ראומטולוגיות שנובעת מתגובה חיסונית לקויה לזיהום במערכת העיכול או במערכת השתן. התסמונת מאופיינת על ידי שלושה סימנים (טריאדה) של דלקת מפרקים (Artheritis), דלקת בדרכי השתן (Urethritis) ודלקת עיניים (Conjunctivitis). שמה הישן של תסמונת המפרקים הריאקטיבית היה תסמונת רייטר (Reiter’s Syndrome) על שם הרופא הנאצי ד"ר הנס רייטר. לאחר שפורסם בשנת 2000 מאמר המוכיח כי ד"ר רייטר היה מעורב באופן ישיר בביצוע פשעי מלחמה בזמן מלחמת העולם השנייה, פחת מספר החוקרים המזכירים את שמו לתיאור התסמונת. החל מאותה שנה האיגוד הישראלי לראומטולוגיה החליט לא להשתמש בשמו ולא להזכירו עוד, לא בעל פה ולא בכתב. הגורם לתסמונת הוא תגובה חיסונית לקויה לזיהום בדרכי העיכול או בדרכי השתן. הזיהום בדרכי העיכול שמוביל למחלה קשור בעיקר לתחלואה בחיידקים בסוג: Shigella,‏ Salmonella,‏ Campylobacter, ובחיידקים מהמינים Yersinia enterocolitica ו-Clostridium difficile. הזיהום בדרכי השתן שמוביל למחלה קשור בעיקר לתחלואה בחיידקים: Chlamydia trachomatis ו-Ureaplasma urealyticum. התסמונת שכיחה בעיקר בגברים (פי חמש מבנשים) צעירים (בגיל 20–40) לבנים. דלקת מפרקים - מופיעה 10–30 ימים לאחר מחלה זיהומית במערכת העיכול או במערכת השתן. לרוב החולה יתלונן על כאבים בגב התחתון או כאבים באחד או יותר ממפרקי הרגליים (ברכיים, קרסוליים או כפות הרגליים). תסמינים אלו תוקפים את החולה באופן בלתי סדיר במשך חודשים עד שנים, כשבמשך זמן זה יכולות להיות תקופות ארוכות ללא תסמינים וכאבים ומדי פעם התפרצות. כחלק מהתגובה הדלקתית לעיתים החולים מפתחים Dactylitis - נפיחות באצבעות הידיים או הרגליים שמקנה להם מראה של נקניקיות ולעיתים מלווה בכאב. תסמינים עוריים - בגברים יכולים לכלול Circinate balantitis - כיבים רדודים ולא כואבים בקצה הפין. בשני המינים ייתכנו Keratoderma blenorrh - אזורים של התעבות של העור בעיקר בכפות הרגליים והידיים, בשק האשכים, על הגו (הבטן והגב) והקרקפת. כיבים בפה. תסמינים במערכת העיכול - שלשולים וכאבי בטן. תסמינים של מערכת הדם - דליפה במסתם אבי העורקים (Aortic regorgitation) והפרעות בהולכה הלבבית. דלקת עיניים - בעין אחת או בשתי העיניים. לרוב הדלקת מערבת את לחמית העין (Conjunctivitis), אך לעיתים מערבת גם חלקים אחרים כמו הקשתית או הקרנית. אבחנה - על ידי זיהוי החיידקים שגרמו למחלה הזיהומית ובמידת הצורך מתן אנטיביוטיקה מתאימה. הזרקה מקומית של סטרואידים למפרק המעורב. תרופות נוגדות דלקת שאינן סטרואידים (NSAID's). Pocket Medicine: The Massachusetts's General Hospital Handbook of Internal Medicine. 3rd Edition, 2008, Lippincott Williams & Wilkins מדיה וקבצים בנושא דלקת מפרקים ראקטיבית בוויקישיתוף דלקת מפרקים ראקטיבית, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חורף (סרט, 1930)

חורף (באנגלית: Winer) הוא סרט הנפשה קצר אמריקאי מסדרת הסרטים "סימפוניות טיפשיות". הוא הופץ לראשונה ב-30 באוקטובר 1930 על ידי חברת סרטי קולומביה. החורף הגיע ליער והשלג יורד. כשהרוח נושבת, בעלי חיים ישנים. כשהרוח מפסיקה לנשוב, העצים הקטנים ובעלי החיים השונים רוקדים ומשחקים. בעלי חיים שונים מחליקים על הקרח. חלק מהחיות רוקדות בצמדים, בעוד שאחרות יוצרות קבוצות ריקוד גדולות. כשהרוח חוזרת, החיות תופסות מחסה. הסרט היומי (28 בדצמבר 1930): "הסרט הזה מסדרת "סימפוניות טיפשיות" של דיסני לא מגיע לרמתם של סרטונים קודמים בסדרה. הסנכרון עשוי היטב והאנימציה מגיעה לממוצע, אבל אין בסרטון התחכמויות ובדיחות. הרבה שלג, החלקה ומזחלות, עם תעלולי החיות הרגילים ובלי שום דבר חכם במיוחד. " הסרט הופץ למדיה ביתית ב-19 בדצמבר 2006 באוצרות וולט דיסני: עוד סימפוניות טיפשיות, כרך ב'. "חורף", במסד הנתונים הקולנועיים IMDb (באנגלית) "חורף", במסד הנתונים הקולנועיים KinoPoisk (ברוסית) "Reviews of Sound Shorts". The Film Daily: 12. 28 בדצמבר 1930. נבדק ב-23 בפברואר 2020. {{cite journal}}: (עזרה)
אבונא

אַבּוּנָא (או אַבּוּנֶא, שהוא צורת הסמיכות המשמשת כאשר מופיע השם אחרי התואר; בכתב געז: አቡነ "אבינו" באמהרית ובתיגרינית) הוא תואר הכבוד המשמש לכל בישוף של הכנסייה האורתודוקסית האתיופית וכן של הכנסייה האורתודוקסית האריתראית (אנ'). הוא שימש היסטורית אך ורק לראש הכנסייה האורתודוקסית הקופטית באתיופיה במהלך יותר מ-1000 השנים שבהן הפטריארכיה הקופטית של אלכסנדריה מינתה רק בישוף אחד בכל פעם לשרת את עדת המאמינים באתיופיה. כאשר מתייחסים אליו ללא שם הבא אחריו, זה אבון, ואם שם אחריו, הוא הופך לאבונא (למשל, אבונא פאולוס). מבחינה היסטורית מונה האבון של הכנסייה האתיופית על ידי האפיפיור של אלכסנדריה והפטריארך של כל אפריקה (אנ'), שהייתה לו סמכות דיוקסית על אתיופיה ושאר חלקי אפריקה, לבקשת הקיסר, ובתקופות היסטוריות, לאחר ששילם תשלום משמעותי לממשלה המוסלמית על הפריבילגיה. האבון נבחר מתוך חברי מנזר אנטוניוס הקדוש (אנ'). אף על פי שניתן למנות כמה אבונים בבת אחת, בקשה בשנת 1140 למנות מספיק אבונים כדי לאפשר לקדש מיטרופוליט נדחתה. לעיתים קרובות חסר המועמד ידע בשפת המקומית ואף במנהגים המקומיים של הכנסייה האתיופית. כתוצאה מכך, לרוב האבונים הייתה השפעה מינימלית הן על הדת האתיופית והן על הפוליטיקה. הסמכות בעניינים כנסייתיים, שהייתה אמורה להיות שלו, בפועל הייתה של האיצ'ג'ה (אנ') או אב המנזר של מנזר דברה ליבנוס (אנ') בשאווה, נושא התואר המסוים הזה היחיד באתיופיה (תואר זה מוחזק כיום על ידי הפטריארך של הכנסייה האורתודוקסית האתיופית). מבקרים מאירופה באתיופיה בתקופה זו, כמו פרנסיסקו אלווארש (אנ') במאה ה-16 ורמדיוס פרוטקי במאה ה-18, נדהמו מהסמיכה ההמונית של דיאקונים וכמרים עם לא מעט יותר מנפנוף בצלב ותפילה, שהייתה החובה העיקרית של האבון. לאחר מאות שנים, הגיע היילה סלאסי, קיסר אתיופיה, המונרך הנוצרי המזרחי האחרון ששלט בעולם, להסכם עם הכנסייה האורתודוקסית הקופטית באלכסנדריה, מצרים, ב-13 ביולי 1948. ההסכם הוביל לקידום הכנסיית אתיופית לדרגת פטריארכיה אוטוקפלית. חמישה בישופים הוקדשו מיד על ידי האפיפיור הקופטי אורתודוקסי מאלכסנדריה. מאוחר יותר הם בחרו בפטריארך אתיופי לכנסייתם בעקבות מותו של אבונא קרלוס הרביעי (אנ'), הקופטי האחרון שהנהיג את הכנסייה האתיופית. הפטריארך הראשון של אתיופיה היה אבונא בסיליוס (אנ'), שנבחר ב-14 בינואר 1951. הפטריארך הנוכחי של אתיופיה הוא אבונא מתיאס (אנ'), שירש את אבונא פאלוס (אנ') עם מותו ב-16 באוגוסט 2012. אבונא (בסורית: ܐܒܘܢܐ, בערבית: أبونا, מילולית "אבינו") הוא גם תואר המשמש בקרב נוצרים סורים, נוצרים קופטים, הכנסייה היוונית-אורתודוקסית האנטיוכית, הכנסייה המלכיתית היוונית-קתולית ונוצרים מרונים כדי להתייחס לכומר. התואר משמש לבד או בשם הפרטי של הכומר (לדוגמה, "אבונא תומא" עבור "האב תומאס"). תואר זה אינו משמש בהתייחסות עצמית, אלא הכומר יתייחס לעצמו כ"אל-אב" (الأب ), מילולית "האבא". אבא John Binns, The Orthodox Church of Ethiopia: A History, Bloomsbury Publishing, 2016, ISBN 9781786730374 אבונא, באתר אנציקלופדיה בריטניקה (באנגלית)
דאגלס דיימונד

דאגלס וורן דיימונד (באנגלית: Douglas Warren Diamond; נולד באוקטובר 1953) הוא כלכלן אמריקאי ממוצא יהודי, זוכה פרס נובל לכלכלה לשנת 2022. פרופסור למימון באוניברסיטת שיקגו. דיימונד נולד ב-1953, לאב יהודי, שהוריו היגרו לארצות הברית מאוסטריה, ליאון דיימונד, פסיכיאטר במקצועו ולאם נוצרית, מרגרט (לבית גונקל). בשנת 1975 סיים תואר ראשון בכלכלה באוניברסיטת בראון. בשנת 1980 קיבל דוקטורט בכלכלה מאוניברסיטת ייל. משנת 1979 הוא מלמד באוניברסיטת שיקגו, שימש גם כחוקר אורח באוניברסיטת בון (1983) ובבנק יפן (1999), כפרופסור אורח באוניברסיטת הונג קונג ובבית הספר לניהול MIT Sloan, וכפרופסור ועמית הוראה בבית הספר לניהול של אוניברסיטת ייל. דיימונד משמש כעמית מחקר של הלשכה הלאומית למחקר כלכלי. הוא כיהן כנשיא האגודה האמריקאית למימון ואיגוד הפיננסים המערבי, הוא חבר באקדמיה הלאומית למדעים, והוא עמית באגודה האקונומטרית, באקדמיה האמריקאית לאמנויות ולמדעים ובאגודת הפיננסים האמריקאית. דיימונד ידוע בזכות עבודתו עם פיליפ דיבוויג על מודל דיימונד–דיבוויג (אנ') על ניהול בנקים. באוקטובר 2022 זכה דיאמונד בפרס נובל לכלכלה במשותף עם בן ברננקי ופיליפ דיבוויג. הפרס הוענק "על מחקר על בנקים ומשברים פיננסיים". דיאמונד נשוי לאליזבת קמאק דיימונד, לבני הזוג שני ילדים. מדיה וקבצים בנושא דאגלס דיימונד בוויקישיתוף אתר האינטרנט הרשמי של דאגלס דיימונד דאגלס דיימונד, באתר פרס נובל (באנגלית) דאגלס דיימונד, באתר פרויקט הגנאלוגיה במתמטיקה דאגלס דיימונד, באתר גוגל סקולר דאגלס דיימונד, באתר SSRN דאגלס דיאמונד, באתר פרס נובל (באנגלית) דאגלס דיימונד, באתר פרס נובל (באנגלית) Paul Hannon, Nobel Prize in Economics Awarded to Trio Including Former Fed Chair Ben Bernanke, באתר וול סטריט ג'ורנל, ‏10 באוקטובר 2022 קורות החיים של דאגלס דיימונד (באנגלית) Louise Lerner, Douglas Diamond wins Nobel Prize for research on banks and financial crises, uchicago news, ‏10 באוקטובר 2022
הוריה בונצ'יו

הוריה בונצ'יו או ה. בונצ'יו הם שמות העט של בנימין חיימוביץ', משורר וסופר יהודי שפעל ברומניה בתקופה שבין שתי מלחמות העולם. שם עט נוסף בו השתמש היה סיגיסמונד האבסורדי (Sigismund Absurdul) בנימין חיימוביץ' נולד ב-19 במאי 1893 בעיר יאשי שברומניה לקרול ולגיזלה חיימוביץ'. הוא סיים בית ספר יסודי ובית ספר תיכון בבוקרשט והמשיך את לימודיו באוניברסיטה ויליאם פרדריק בברלין. בתקופת לימודיו באוניברסיטה הצטרף לחוגים האומנותיים בווינה ובברלין ככתב העיתון רמפה (Rampa) שם עשה הכרה מעמיקה עם המגמות הספרותיות של התקופה (נאו-רומנטיקה, סימבוליזם, אקספרסיוניזם). הוא לא סיים את לימודיו באוניברסיטה. החל משנת 1912 פרסם בעיתונים Rampa, Viata Literară, Scena ו-Vremea סונטות, מסות, קונטרסים ופרוזה. בשנת 1932 יצא לאור ספר השירים הראשון שלו תחת הכותרת "תיבת האשליות" (Lada cu năluci) ולאחר מכן, ספרי השירים "אני והמערב" (Eu și orientul) בשנת 1933, "ברום" (Brom ) בשנת 1934 ו"רקוויאם" (Requiem) בשנת 1945. תרגום ספר השירים Die Sonette an Ead של המשורר האוסטרי אנטון וילדגנס תחת השם "שירים לאעד"(Poeme către Ead)), שפורסם בשנת 1933, זכה לשבחים רבים. בשנת 1934 הופיע הרומן "כבודה, או וידויו של אדם על ארבע" (Bagaj, sau confesiunile unui om în patru labe) ושנה לאחר מכן רומן המשך בשם "הפנסיון של גברת פיפרסברג" (Pensiunea doamnei Pipersberg). בשני רומנים אלה אפשר למצוא פרטים אוטוביוגרפיים רבים. הרומנים הנחש במשקפיים (Șarpele cu ochelari ) ותהלוכת הפילים (Parada Elefanților ) שנכתבו בשנת 1945 לא פורסמו, וכתב היד של ספר השירים קונצרט לקונטרבס (Concert la contrabas ) אבד. הוריה בנצ'יו היה מתרגם מוכשר שתרגם גם מיצירותיהם של ריינר מריה רילקה, אלפרד הנשקה (קלבונד) ושרל בודלר. סגנונו ותוכן יצירותיו של ה. בונצ'יו זכו ברומניה לביקורות חיוביות אך גם לביקורות מאוד שליליות . בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו ובתקופת המשטר הקומוניסטי יצירותיו עברו צנזורה. הוריה בונצ'יו נפטר ב-27 באפריל 1970. מדיה וקבצים בנושא הוריה בונצ'יו בוויקישיתוף The YIVO Encyclopedy of Jews in Eastern Europe Ovidiu Moraru, Avangardismul romanesc, Editie digitala, ‏2011
Weak

Weak (בעברית: חלש) הוא שיר של להקת האינדי פופ האמריקאית AJR. השיר יצא לאור ב-16 בספטמבר 2016, על ידי חברת התקליטים של הלהקה, AJR Productions, כחלק מהמיני-אלבום What Everyone's Thinking, ומאוחר יותר נכלל באלבום האולפן השני שלהם, The Click. הלהקה הסבירה בריאיון כי השיר עוסק באיזון בין הצורך להיכנע לפיתוי לבין החשיבות של להישאר חזק ולעמוד בדחף. השיר עוסק באדם האומר לעצמו שיפסיק את ההרגלים הרעים שלו, כדוגמת שתייה ועישון כי הם מגבירים את הסבירות להתנהגות רעה מצדו. עם זאת, הדברים קשים יותר ממה שהם נראים והוא לא יכול לסרב להרגלים הרעים כשהוא נתקל בהם, ובסופו של דבר הוא נכנע. ב-20 באוקטובר 2016 עלה ליוטיוב קליפ מילים לשיר, וב-9 במרץ 2017 פורסם הווידאו קליפ הרשמי. הקליפ מתחיל כאשר חברי הלהקה נמצאים ברכבת כאשר הם מחוסרי הכרה. כאשר ג'ק מאט מתעורר, הוא מנסה להתקדם להמשך הרכבת אך מתקשה. בסופו של דבר מצליח ג'ק לצעוד לעבר האור שבקצה הרכבת, ולפתע הוא מוצא עצמו עומד ישירות על מסילת הרכבת. לבסוף, הרכבת מתנגשת בו. עם יציאת קליפ המילים, דורג השיר במקום ה-88 במצעד השוודי, ובמקום ה-81 במצעד השווייצרי. הוא אף נכנס ל-100 המובילים במצעדים באוסטריה, איטליה, קנדה, בריטניה ובנלוקס. ב-28 באפריל 2017 יצא לאור הרמיקס הרשמי של השיר, ששמו "Weak (Stay Strong Mix)". בגרסה זו משתתפת הזמרת-יוצרת האנגלית לואיזה ג'ונסון. מילות השיר "Weak" באתר Genius סרטון השיר "Weak" באתר יוטיוב "The Indie Pop Trio AJR Discuss Their Latest Tour With Ingrid Michaelson, Their Breakout Singles, Finishing Up At Columbia". 28 בנובמבר 2016. נבדק ב-13 באוקטובר 2022. {{cite web}}: (עזרה) "AJR - Weak (Official Video)". YouTube. AJR. 9 במרץ 2017. {{cite web}}: (עזרה)
Face It Alone

"Face It Alone" (בעברית: "להתמודד עם זה לבד") הוא סינגל שהוקלט על ידי להקת הרוק הבריטית קווין, אשר יצא לאור ב-13 באוקטובר 2022. השיר, שנכתב על ידי פרדי מרקיורי, היה אמור להיכלל באלבום The Miracle, אשר יצא לאור ב-1989, אך לא הוכנס אליו לבסוף ונגנז. השיר נכלל במהדורה המחודשת של האלבום, The Miracle Collector’s Edition, אשר יצא לאור ב-18 בנובמבר 2022. השיר "Face It Alone" הוקלט במקור בשנת 1988, במסגרת העבודה על האלבום ה-13 של הלהקה, The Miracle, לאחר שמרקיורי נדבק במחלת האיידס, ממנה מת שלוש שנים לאחר מכן. אותה תקופה הייתה פורה במיוחד עבור הלהקה מבחינת יצירה, כאשר באותו זמן הם הקליטו כ-30 שירים, שרבים מהם מעולם לא יצאו לאור, לאחר שלא נבחרו להיכנס לאלבום. השיר התגלה מחדש כאשר צוות ההפקה והארכיון של הלהקה החלו להיפגש כדי לעבוד על המהדורה המחודשת של The Miracle. בתחילה חשב חבר הלהקה בריאן מיי כי הם לא יצליחו לשחזר את השיר מתוך ההקלטה שהתגלתה, אך בזכות הצוות הטכני איתו עובדת הלהקה ניתן היה להציל אותו. ביוני 2022 הודיעו רוג'ר טיילור ומיי על גילויו של השיר בהשתתפות מרקיורי, וכי הוא ייצא לאור בעוד מספר חודשים. הודעה זו עוררה עניין רב. ב-9 באוקטובר 2022, הלהקה פרסמה רשמית בחשבונות האינסטגרם, הפייסבוק והטוויטר שלה על מועד יציאת השיר. ב-13 באוקטובר 2022 הושמע השיר בבכורה עולמית בתחנת הרדיו BBC Radio 2, עם יציאתו בפלטפורמות המוזיקה השונות. בריאיון לתחנת הרדיו אמר טיילור כי "מצאנו פנינה קטנה מפרדי, שכמעט שכחנו ממנה [...] מדובר בתגלית אמיתית, שהוקלטה באחד הסשנים של The Miracle". טיילור ומיי הודו כי הגילוי היה הפתעה עבורם, ותיארו את השיר כ"יפהפה, נוגע ללב ומלא רגש". זהו השיר החדש הראשון של הלהקה בהשתתפות מרקיורי שיצא מזה למעלה מ-8 שנים, לאחר שבאלבום האוסף Queen Forever (אנ') שיצא לאור בשנת 2014 כללה הלהקה שלושה שירים חדשים בהם השתתף מרקיורי: "Let Me in Your Heart Again" (אנ'), גרסת בלדה של הלהקה לשירו של מרקיורי "Love Kills" וגרסת דואט של השיר "There Must Be More to Life Than This" בהשתתפות מייקל ג'קסון, אשר נפטר 5 שנים לפני כן, ב-2009. מידע על הסינגל "Face It Alone" באתר מיוזיק בריינז מידע על היצירה "Face It Alone" באתר Discogs מילות השיר "Face It Alone" באתר Genius סרטון השיר "Face It Alone" באתר יוטיוב מידע על הרצועה "Face It Alone" באתר ספוטיפיי Tim Peacock, Queen Release Rediscovered Track, Face It Alone Ft. Freddie Mercury, uDiscover Music, ‏13 באוקטובר 2022 "Queen's 'Face it Alone' Featuring Freddie Mercury Out Thursday". Ultimate Classic Rock. נבדק ב-12 באוקטובר 2022. {{cite news}}: (עזרה) אלון פרוכטר, 30 שנה אחרי שמת: קווין שחררה שיר חדש של פרדי מרקורי, באתר כאן – תאגיד השידור הישראלי, 13 באוקטובר 2022 Thania Garcia, Unreleased Queen Song With Freddie Mercury Due in September, Variety, ‏6 ביוני 2022 פוסט של קווין, באתר אינסטגרם, ‏9 באוקטובר 2022 (באנגלית) Queen 'Face It Alone' Coming soon..., בעמוד הפייסבוק של קווין, 9 באוקטובר 2022 ציוץ של קווין ברשת החברתית אקס (טוויטר), 9 באוקטובר 2022 Queen releases lost song Face It Alone - recorded with Freddie Mercury more than 30 years ago, Sky News, ‏13 באוקטובר 2022
פולגורה/פאלצ'אנו

מועדון ספורט פולגורה/פאלצ'אנו (באיטלקית: Società Sportiva Folgore / Falciano, בקיצור SS Folgore / Falciano או פשוט פולגורה), הוא מועדון כדורגל מהכפר פאלצ'אנו, בעיר סראוואלה שבצפון מזרח סן מרינו. צבעי המועדון הם אדום, צהוב ושחור. המועדון הוקם ב-1972, והוא אחד מהמועדונים הבכירים בסן מרינו, וכיום משחק בליגת העל של סן מרינו. למועדון 5 זכיות באליפות הליגה הבכירה (ו-4 סגנויות), ובנוסף זכה פעם אחת בגביע של סן מרינו, ו-3 זכיות בתואר הסופרקאפ החדש של סן מרינו. הקבוצה נוסדה ב-1972, והיא הייתה הקבוצה הראשונה של סן מרינו שהשתתפה בסיבוב המקדים של גביע אופ"א ב-2001, מול בזל והפסידה 5-1 בבית ו-7-0 בחוץ, עם השער ההיסטורי היחיד שהבקיע אלסנדרו זאנוטי. אחרי שנים שבהן נעלמה מבחינה ספורטיבית, ב-2013/2014, עם הגעתו של המאמן ניקולה ברארדי, הקבוצה מהכפר הקטן פאלצ'אנו הצליחה להגיע לגמר האליפות מול לה פיוריטה, אך הפסידה 2-0 באצטדיון סן מרינו. ההגעה לגמר, לעומת זאת, מזכה אותו בכרטיס להשתתף במוקדמות הליגה האירופית שם היא פגשה את המונטנגרים של בודוצ'נוסט ובסיבוב הראשון הפסידה 1-2 בבית, עם שער של פרנצ'סקו פרוטה, ו-3-0 בחוץ. בשנה שלאחר מכן, ב-2014/2015, הוא זוכה בדאבל היסטורי על ידי זכייה גם בגביע טיטאן (גביע המדינה של סן מרינו) וגם באליפות. המועדון השתתף במשחקי המוקדמות של הליגה האירופית לעונת 2018/2019, אבל הדרך נקטעה עד מהרה על ידי המועדון האנדורי UE Engordany עם תבוסה 2-1 מחוץ לבית ותיקו בבית. בעונת 2020/2021, פולגורה חוזרת לזכות באליפות סן מרינו לאחר שש עונות. לאחר שהגיעה למקום השלישי במהלך העונה הסדירה, הקבוצה של פלצ'יאנו, בהדרכתו של עומר לפרי, ניצחה את מוראטה ולברטאס בפלייאוף, לפני שניצחה בגמר מול לה פיוריטה הודות לשער של פאביו סוטיל בתוספת הזמן. בליגת האלופות של אופ"א לעונת 2021/2022 הודחה הקבוצה בסיבוב המקדים על ידי אלופת קוסובו פרישטינה, בתוצאה 0-2. כאשר בקונפרנס ליג של 2021/2022, הודחה פולגורה על ידי פאולה היברניאנס המלטזית, לאחר שהפסידה 1-3 בסן מרינו ו-4-2 במלטה. ליגת העל של סן מרינו: זוכה באליפות (5): 1996/1997, 1997/1998, 1999/2000, 2014/2015, 2020/2021 סגנית אלופה (4): 1998/1999, 2000/2001, 2013/2014, 2017/2018 הקופה טיטאנו: זוכה (1): 2014/2015 סגנית (4): 2018/2019 סופר קופה: זוכה (2): 1997, 2000, 2015 אתר האינטרנט הרשמי של פולגורה/פאלצ'אנו (באיטלקית) פולגורה/פאלצ'אנו, ברשת החברתית פייסבוק פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
1975 באסטרונאוטיקה

במהלך שנה בוצעו 132 שיגורים מהם 93 (כ-70%) על ידי ברית המועצות 17 ביולי – טיסה משותפת סויוז-אפולו 20 באוגוסט – שיגור החללית ויקינג 1 לכיוון מאדים 26 באוקטובר – גשושית סובייטית ונרה 9 משדרת נתונים מקרקעית נוגה במשך מספר חודשים שיגורים שנכשלו מסומנים באדום. שיגורים מאוישים מסומנים בירוק. הערה: בנוסף לכך בוצע שיגור של חללית "סויוז 18-1" שלא הצליח לעלות למסלול וחזר לכדור הארץ. מדיה וקבצים בנושא 1975 באסטרונאוטיקה בוויקישיתוף ריכוז נתונים על שיגורים כולל קפסולת נחיתה בבעלות תאגיד בין-לאומי Intelsat בעזרת משגר מתוצרת ארצות הברית
וליד אלהואשלה

וליד חליל אלהואשלה (בערבית: وليد الهواشلة; נולד ב-11 באוקטובר 1981) הוא איש הפלג הדרומי של התנועה האסלאמית ומפלגת רע"מ. היה יועצו של חבר הכנסת סעיד אלח'רומי מהמפלגה וכיום חבר כנסת מטעמה. ואליד אלהואשלה נולד ב־1981 והוא תושב היישובים הבדואים בנגב ממזרח לבאר שבע – בעבר גר בחורה וכיום בסעווה. בעל תואר ראשון בלימודי המזרח התיכון ותוארשני במדע המדינה מאוניברסיטת חיפה. בבחירות לכנסת העשרים ואחת (2019), אז התפצלה הרשימה המשותפת ומפלגת רע"מ התמודדה במסגרת רשימת רע"מ-בל"ד, הוצב ברשימה במקום הסמלי 71 מטעם רע"מ. הרשימה זכתה אז ל־4 מנדטים. ממלא מקום חבר ועדת הבחירות המרכזית לכנסת מטעם המפלגה לפחות מאז הבחירות לכנסת העשרים ושתיים (אף הן ב־2019). היה יועצו של ח"כ סעיד אלח'רומי במשך שנתיים. נחשב מקורב לראש הרשימה מנסור עבאס. יו"ר האספה הכללית של הפלג הדרומי של התנועה האסלאמית ומנהל סיעת רע"מ בכנסת. הנציג הבדואי הבכיר ברשימה, נחשב לנציג הנגב. חבר בוועדה המיוחדת לחיזוק ופיתוח הנגב והגליל, בוועדת העבודה והרווחה, בוועדה לענייני ביקורת המדינה ובוועדה המיוחדת לדיון בהצעת החוק לתיקון פקודת המשטרה. כמו כן, משמש כיושב-ראש השדולה לצורכי הכפרים הלא מוכרים בנגב וכחבר בשדולה למאבק בפשיעה ובאלימות בחברה הערבית. אלהואשלה תומך בהסדרת הבנייה הבלתי חוקית בפזורה הבדואית. מדיה וקבצים בנושא וליד אלהואשלה בוויקישיתוף וליד אלהואשלה, באתר הכנסת וליד אלהואשלה, ברשת החברתית פייסבוק וליד אלהואשלה, ברשת החברתית אקס (טוויטר) וליד אלהואשלה, באתר כנסת פתוחה ואליד אלהואשלה, באתר ערוץ כנסת באתר הכנסת מאיה רונן, ‏מורה לספורט, טייס ונהגת מונית: במה עבדו חברי הכנסת ה-25 לפני שנבחרו, באתר דבר העובדים בארץ ישראל, 15 בנובמבר 2022 ג'קי חורי, מנסור עבאס: מגנים פגיעה בחפים מפשע, אך אין לנו השפעה על נושאי ביטחון, באתר הארץ, 6 באוגוסט 2022 פריימריז ברע"מ: מנהל סיעת רע"מ נבחר להיות נציג הנגב ברשימה, באתר ערוץ 7, 6 באוגוסט 2022 ציוץ של וליד אלהואשלה ברשת החברתית אקס (טוויטר), 18 בפברואר 2024 ציוץ של וליד אלהואשלה ברשת החברתית אקס (טוויטר), 11 במאי 2024
אגם רוג'ר

אגם רוג'ר (נקרא גם Rogers Lake או Rogers Pond) הוא מאגר מים הררי הממוקם באחו בהר אנרואיד באזור הטבע הבראשיתי איגל קאפ (אנ'), שבצפון מזרח אורגון, ארצות הברית. הוא ממוקם 0.5 מיל (0.8 קילומטרים) מאגם אנרואיד (אנ') על שביל מספר 1804. הוא האגם ה-29 בגובהו באזור. ניתן לגשת לאגם רוג'ר מתחילת שביל ההליכה איסט פורק וואלוואה באגם וואלוואה או משביל טנדרפוט. הליכה קצרה יותר לאגם רוג'ר נעשית בשביל הנהר איסט פורק וואלווה. לאחר כ 2 מיל (3 קילומטרים) של הליכה על שביל נהר איסט פורק וואלווה, המטפס יגיע לסכר קטן. ב 3.8 מיל (6.1 קילומטרים) יש גשר קטן ובנוי היטב. העומק הממוצע של האגם הוא 30 רגל (9 מטרים), והעומק המרבי הוא 46 רגל (14 מטרים) . השביל בדרך כלל מתוחזק היטב. המקום עמוס במטיילים בקיץ. Frank Barstad, Hiking Oregon's Eagle Cap Wilderness (c) 2002 Morris Book Publishing "Elevations-ECW". www.fs.fed.us. נבדק ב-21 בנובמבר 2008. {{cite web}}: (עזרה) ^ http://www.trailsnw.com/index.php?fuseaction=Trails.DisplayTrail&hike_num=42 Retrieved 11/25/08 ^ http://www.fs.fed.us/r6/w-w/recreation/trails-ec/1804_1831_1820_efork_wriv_124.shtml Retrieved on 11/25/08 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אגם רוג'ר".
הר עיט

הר עיט הוא הר בגובה כ־480 מטרים מעל פני הים הממוקם בצוקי שיירות, בדרום הנגב, כשלושה קילומטרים מדרום־מזרח לקיבוץ נווה חריף. ההר נמצא על גבול עמק הערבה, בסמיכות לקילומטר ה־5 של כביש 40, כ־51 קילומטרים צפונית לאילת. על ההר ממוקמות אנטנות הנראות ממרחק. ההר נישא לגובה של מעל 300 מטרים מעל עמק הערבה, ולכן ניתן לתצפת ממנו למרחק. ניתן לראות מפסגתו את דרום הערבה, כביש 90, הרי אדום בירדן ועוד. ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
Skylight

Skylight - הוא מרכז עסקים הממוקם בכתובת לנינגרדסקי פרוספקט 39 במחוז המרכזי של העיר מוסקבה. Skylight מורכב משני בניינים שהוקמו על מסד אחד בן חמש קומות. נוצר על פי התכנון האדריכלי של אלכסיי וורונטסוב, הבנייה בוצעה על ידי חברת GALS Development. לשני המגדלים אותו גובה של 109 מטר ובאותו זמן, הם בלתי תלויים זה בזה מבחינה תפקודית. במרכז עסקים יש סניף בנק בקומת הקרקע, מסופי תשלום, שתי מסעדות, בית קפה, סלון פרחים, מכון כושר וחנויות. השטח הכולל של המרכז הוא 111,000 מ"ר, 27 קומות קרקעיות ו-5 קומות תת-קרקעיות. שטחו של מגדל "A" הוא 31,000 מ"ר, השטח התת-קרקעי הוא 18,987 מ"ר ושטחו של מגדל "B" הוא 31,024 מ"ר, השטח התת-קרקעי הוא 18,960 מ"ר. גובה תקרה - 3.6 מטר. המשכיר של כל מגדל "A" היא חברת VK לתקופה של 10 שנים. מדיה וקבצים בנושא Skylight בוויקישיתוף אתר האינטרנט הרשמי של Skylight Mail.Ru переезжает в новый офис → Roem.ru, Roem.ru, ‏2013-05-20 (ב־) ערך זה הוא קצרמר בנושא גורדי שחקים ובנושא מוסקבה. אתם מוזמנים לתרום לוויקיפדיה ולהרחיב אותו.